Maarja-Liisi sõnul on pokkerist viimase aasta jooksul saanud tema jaoks väga vahva hobi, mida ta seni peamiselt sõprade keskel on harrastanud ning mänginud kaasa ka ühes telesaates. "Praegu on aga selline mõnus ärevus sees, sest mitmesaja osalejaga nii-öelda päris turniir on kindlasti hoopis teine asi," rääkis Maarja-Liis. "Plaanin kindlasti mõne nimeka klubikaaslase käest veel lähipäevil eratunde võtta, et elu esimesel suurturniiril mitte liiga kergesti läbi kõrbeda," lubas Maarja-Liis.